Партизански отряд „Хаджи Димитър“
Партизанският отряд „Хаджи Димитър“ е подразделение на Шеста Ямболска въстаническа оперативна зона на НОВА по време на комунистическото партизанско движение в България (1941-1944). Действа в района на Сливен.

Първите комунистически партизани в Сливенско излизат в нелегалност през юни 1941 г. В началото на 1942 г. понасят полицейски удар. След увеличаване на състава на 15 септември 1942 г. формират партизанска чета/дружина „Георги Георгиев“. През ноември съвместно с дружина „Съби Димитров“ четата води бой с полицейско подразделение. Успява да излезе от блокирания район с. Бинкос-Сливен. Прераства в отряд „Георги Георгиев“ в състав от две чети. Командир на отряда е Иван Гинчев (Йонко), политкомисар Атанас Димитров. Наименуван е на загиналия член на Ямболския комитет на БРП (к) Георги Георгиев.

Първата бойна акция на дружина „Георги Георгиев“ е опожаряването на мандрата в с. Гавраилово, Сливенско, на 25 юли 1943 година. Провежда акции в с. Долно Паничерево, с. Гурково, с. Сборище, мина „Твърдица“, мина „Чумерна“, мина „Свинска глава“ и с. Голямо Шивачево.

На 25 март 1944 г. води тежък бой с армейски и жандармерийски подразделения при с. Ковачите и се изтегля с минимални загуби. Масовизира се и прераства през май в отряд „Хаджи Димитър“. Първоначалното име на отряда е отряд № 2. Командир на отряда е Иван Гинчев, политкомисар Нено Стоянов. Блокира горското стопанство в местността „Сондите“ при с. Генерал Гурково, системно прекъсва телефонните линии в района на действие.

На 9 септември 1944 г. установява властта на ОФ в Сливен и Сливенско.

Партизани от отряд „Хаджи Димитър“:
 Иван Гинчев (Йонко), командир на отряда, от с. Малко Чочовени
 Нено Стоянов, политкомисар
 Атанас Димитров, политкомисар на партизанска чета „Георги Георгиев“
 Стоян Павлов (Станимир), от Ямбол (1925-2004)
 Тоньо Петров (Милуш), от с. Овчи Кладенец (1924-2004)
 Георги Александров Вълов (Светльо), от Ямбол (1924-1995)
 Керана Ангелова Димитрова (Катя), от с. Любенова махала, Сливенско (25 декември 1920-19 остомври 1989)
 Велка Банова (Янка)
 Диньо Бакалов (Светльо)
 Петър Семерджиев (7 април 1917 – 2008)
 Панайот Каракачанов (1 ноември 1917-31 декември 1997)
 Димитър Димов (бай Даню, Танасов) (22 февруари 1903-4 февруари 1968)

Източници 

Отряди на НОВА
 
История на Сливен
Обекти, наречени на Хаджи Димитър
Основани в България през 1941 година